**דף עבודה: שאלות על הקינה**

|  |
| --- |
| קראו את קינת דוד על שאול ויהונתן בפסוקים יז-כז וענו על שאלות אלה:   1. אל מי דוד פונה בפסוקי הקינה? 2. אילו בעלי חיים מוזכרים בקינה ומה הם מסמלים? 3. אילו מקומות מוזכרים בקינה? 4. מהו הפזמון החוזר בקינה? סמנו אותו בצהוב. 5. סמנו בקינה בצבע זהה רעיונות דומים שבאים לידי ביטוי במילים אחרות. 6. מה כוונתו של דוד באומרו "נִפְלְאַתָה אַהֲבָתְךָ לִי מֵאַהֲבַת נָשִׁים" (פסוק כו)? עיינו בפירוש הרלב"ג ובשמואל א פרק כ פסוקים ל-לא.   **רלב"ג**  **'נִפְלְאַתָה אַהֲבָתְךָ לִי מֵאַהֲבַת נָשִׁים' - רצה לומר שיותר חזקה ויותר נפלאתה הייתה אהבת יהונתן לדוד מאהבת הנשים לאהוביהן שהיא אהבה חזקה מאוד.**   1. אילו חלקים בקינה מבטאים אבל ואובדן לאומי? 2. אילו חלקים בקינה מבטאים אבל ואובדן אישי? 3. מה היו הסיבות למות שאול ויהונתן לפי הפסוקים שקראנו בסוף שמואל א? 4. האם המוות והאובדן מקבלים משמעות בקינה? |

להלן תשובות לדף העבודה: שאלות על הקינה לשימוש המורה:

1. דוד פונה בפסוקי הקינה להרי הגלבוע, לבנות ישראל, לפלשתים ולעם ישראל לדורותיו.
2. בקינה מוזכרים הנשרים המסמלים מהירות ועוצמה, אריות המסמלים גבורה ולניצחון. המלה "צבי" בקינה יכולה להתפרש במשמעות של בעל החיים או במשמעות אחרת.
3. בקינה מוזכרים מקומות אלה: יהודה, הרי הגלבוע, גת ואשקלון.
4. הפזמון החוזר הוא: "אֵיךְ נָפְלוּ גִבּוֹרִים?" – פסוקים יט, כה וכז.
5. לדוגמה: "אַל תַּגִּידוּ בְגַת אַל תְּבַשְּׂרוּ בְּחוּצֹת אַשְׁקְלוֹן, פֶּן תִּשְׂמַחְנָה בְּנוֹת פְּלִשְׁתִּים פֶּן תַּעֲלֹזְנָה בְּנוֹת הָעֲרֵלִים".
6. אהבתו של יהונתן הייתה חזקה יותר מאהבת נשים לאהוביהן. בשמואל א פרק כ פסוקים ל-לא מסופר שיהונתן עזר לדוד והציל אותו, אף שאהבתו ונאמנותו לדוד הכעיסה מאוד את אביו שאול. דוד איים על מעמדו של יהונתן כיורש העתידי של שאול.
7. פסוקים יט-כה מבטאים אבל לאומי. מאמצע פסוק כה, הפנייה ליהונתן ועד סוף הקינה מתבטא הכאב אישי של דוד על חברו הקרוב.
8. על פי התיאור בסוף שמואל א מותם של שאול ויהונתן היה תוצאה של חוסר מוכנות צבאית, של יתרון מספרי וטקטי של הפלשתים על צבא ישראל וגם בגלל חסרונה של עזרה ניסית מאת ה'. בקינה לעומת זאת, למוות בקרב יש ביטוי של תעוזה עצומה ומסירות נפש למען העם והארץ.